கேள்வி: இரெபா ஹோர் - வாழ்க்கை பற்றி நீங்கள் என்ன அறிந்துள்ளீர்கள்?
பதில்: இரெபா பொருளாதாரத்தில் பட்டம் பெற்றவர். 1948 இல் இந்தியப் பொதுவுடைமைக் கட்சி உறுப்பினரானார். பின்னர், கொல்கத்தா அரசு கலை மற்றும் கைவினை கல்லூரியில் சேர்ந்தார். பிறகு, 1951 முதல் செயின்ட் ஜான்ஸ் மறைமாவட்டப் பள்ளியில் கலையினைக் கற்பிக்கத் தொடங்கினார். மூன்று ஆண்டுகளுக்குப் பிறகு, இவர் 1954 இல் சோம்நாத் ஹோரை மணந்தார். இவர் தனது வாழ்நாளில் கொல்கத்தா, புது தில்லி மற்றும் சாந்திநிகேதன் போன்ற பல்வேறு நகரங்களில் வாழ்ந்து பணியாற்றினார். இவரின் கணவர் ஹோர் 2008 இல் இறந்தார்.
கேள்வி: இரெபா ஹோர் - பாணி மற்றும் தாக்கங்கள் பற்றி தகவல் சொல்.
பதில்: இரெபா ஹோரின் படைப்புகள் அவரது அன்றாட வாழ்க்கை அனுபவங்களிலிருந்து வெளிப்பட்டன. தான் காணும் விலங்குகள், மக்களின் அன்றாட வாழ்க்கை மற்றும் வாழ்நாள் முழுவதையும் கழித்த சாந்திநிகேதனின் காட்சிகள் போலவே எளிமையாக இருக்கிறது. சில நேரங்களில் அவரது காலத்தின் 1943 வங்காளப் பஞ்சம் போன்ற முக்கியமான மனிதத் துயரங்களையும் சித்தரித்துள்ளார். ஹோரின் படைப்பு உலகளாவியது, இது இவரை மக்களின் கலைஞராக்கியது. இவர் ஒரு சிறந்த படைப்பாளியாகவும், வலுவான விளக்கக் கோட்டின் கலைஞரகவும் இருந்தார். இவரது உலர்ந்த வெளிர் வண்ணங்கள் மற்றும் கலப்பு ஊடகப் படைப்புகளில் உள்ள கோடுகள் மற்றும் வண்ணங்கள் ஒன்றாக இணைக்கப்பட்டதாகத் தெரிகிறது.